cyanic-selkie/wikianc huggingface dataset:
Rio de Janeiro (osavaltio)
Väestö
Brasiliassa kuiluista rikkaiden ja köyhien välillä on yksi maailman suurimmista. Kansallinen vähimmäispalkka on noin 50 euroa. Ammatit jakaantuvatkin voimakkaasti matala- ja korkeapalkkaisiin. Jatkuva kouluttamattomien ihmisten muuttovirta erityisesti Koillis-Brasiliasta pitää yllä matalapalkka-alojen työvoimaa. Köyhillä ei ole varaa asuntoihin työpaikkojen lähellä, muttei myöskään julkisen liikenteen maksuihin. Tämä on synnyttänyt suuria slummialueita, faveloita, aivan osavaltion pääkaupungin Rio de Janeiron keskustaan.
Šamil Basajev
Iskuja
Basajev otti vastuun hyökkäyksestä Kabardi-Balkarian pääkaupunkiin Naltšikiin 13. lokakuuta 2005. Hänen mukaansa hyökkäykseen osallistui 217 mujahideenia, jotka eliminoivat 300 uskotonta ja petturia (140 surmattiin ja 160 haavoittui) 41 hyökkääjän tappiolla. Venäjän sisäministeriön mukaan militantit ampuivat 35 turvallisuusjoukkojen ja poliisin jäsentä ja yhdeksän siviiliä. 91 hyökkääjää surmattiin ja 36 vangittiin.
Rio de Janeiro (osavaltio)
Suurimmat kaupungit
Rio de Janeiron osavaltion suurin kaupunki on sen pääkaupunki Rio de Janeiro. Muita suuria kaupunkeja ovat Nova Iguaçu, Niterói, Duque de Caxias, São Gonçalo, São João de Meriti ja Volta Redonda.
Aluejako
right|200px|thumb|Kartta osavaltion aluejaosta
Šamil Basajev
Iskuja
Kun Itškerian tšetšeenitasavallan presidentti Abdul-Halim Sadulajev surmattiin 2006 ja Doku Umarov nimitettiin separatistien johtoon, Basajev nimitettiin varapresidentiksi 27. kesäkuuta.
Rio de Janeiro (osavaltio)
Aluejako
Rio de Janeiro jaettu väestönlaskentaa ja tilastointia varten kuuteen suuralueeseen (port. mesorregião): Baixadas Litorâneas, Centro Fluminense, Rion metropoli, Noroeste Fluminense, Norte Fluminense ja Sul Fluminense. Hallinnollisesti osavaltio jakautuu 18 ala-alueeseen (port. microrregião), jotka on jaettu edelleen 92 kuntaan. Ala-alueet ovat:
Šamil Basajev
Kuolema
Basajevin ja kolmen muun tšetšeenivastarintataistelijan ilmoitettiin kuolleen räjähdyksessä 9. ja 10. heinäkuuta 2006 välisenä yönä viranomaisten erikoisoperaatiossa räjähteillä lastatun Kamaz-kuorma-auton räjähtäessä kahden kilometrin päässä Ekaževon kylästä Nazranin piirissä Ingušiassa. Kavkaz-Centerin mukaan räjähteiden varomattomasta käsittelystä seurannut räjähdys tapahtui yöllä ja viranomaiset vain löysivät ruumiit.
Rio de Janeiro (osavaltio)
Talous
Rio de Janeiron bruttokansantuote vuonna 2001 oli 216 miljardia realia eli 15 050 realia per asukas. Vaikka Rion pinta-ala on vain 0,5 % koko maan pinta-alasta, on sen kansantuote 15 % koko maan kansantuotteesta, kokonaisuudessaan yhtä suuri kuin koko Chilen kansantuote.
Šamil Basajev
Kuolema
Venäjän turvallisuuspalvelun FSB:n johtajan Nikolai Patruševin mukaan Basajev oli suunnittelemassa joukkoineen iskua, jonka olisi ollut määrä tapahtua Etelä-Venäjällä Pietarissa pidettävän G8-maiden kokouksen aikaan. Hänen mukaansa Basajevin jäljille päästiin tutkimalla ulkomailta tehtyjä aseostoja. Venäjän presidentin Vladimir Putinin mukaan kyseessä oli oikeutettu kosto kaikista Basajevin tekemistä rikoksista.
Rio de Janeiro (osavaltio)
Talous
Rio de Janeiron osavaltio tuottaa yli 1,3 miljoonaa tynnyriä raakaöljyä vuorokaudessa, mikä vastaa 81 % koko maan tuotannosta. Raakaöljyn tuotanto sijoittuu lähinnä Norten eli pohjoisen merialueelle, mutta jalostus hoidetaan Metropolitanassa. Yli 90% koko maan öljyvarannoista sijaitsee Rio de Janeirossa. Riossa tuotetaan myös 44 % koko maan maakaasusta, eli 19 miljoonaa kuutiometriä.
Róisín-luokka
Róisín-luokka on Irlannin laivaston kahden ulkovartiolaivan muodostama alusluokka, jonka alukset valmistuivat 1999 ja 2001.
Rio de Janeiro (osavaltio)
Talous
Rio de Janeiron tärkeimmät teollisuuden tuotteet ovat synteettinen kumi, paperi ja sementti. Synteettistä kumia tuotettiin 160 000 tonnia ja paperia 200 000 tonnia vuonna 2001. Sen lisäksi on kemianteollisuutta, marmorinlouhintaa, rauta- ja terästeollisuutta, graafista sekä paperiteollisuutta.
Róisín-luokka
Suunnittelu
STX Canada Marine (aiemmin Kvaerner Masa Marine) suunnittelemat alukset ovat teräsrunkoisia. Niiden suunnittelu perustui vuonna 1995 valmistuneista Mauritanian laivaston Vigilant-luokan vartiolaivoista saatuihin kokemuksiin, mutta ilman helikoptereiden tarvitsemia tilavarauksia. Aluksilla on korkea automaatiotaso, mikä mahdollistaa pienehkön miehistön (vain 44 miestä). Miehistön tilat on tehty mukaviksi, mikä mahdollistaa pitkät yhtäjaksoiset partiomatkat.
Asejärjestelmät
thumb|LÉ Niamhin 76 mm OTO Melara Compact Alusten pääaseena on etukannelle asennettu 76 millimetrin OTO Melara Compact, joka mahdollistaa ammunnan sekä ilma- että pintamaaliin. Tykin tulinopeus on 85 laukausta minuutissa. Lisäksi aluksella on kaksi 20 millimetrin Rheinmetall Rh202 -ilmatorjuntakanuunaa sekä kaksi 12,7 millimetrin Browning konekivääriä.
thumb|left|LÉ Róisínin tulenjohtojärjestelmää Pääaseen tulenjohtojärjestelmänä on Ultra Electronicsin tuliasemajärjestelmä sekä Radamecin 1500 suuntain, joihin on kytketty TV-kamera, lämpötähtäin sekä laseretäisyysmittari. Järjestelmä kykenee havaitsemaan pienen aluksen jopa 12 kilometriin. Aluksella on lisäksi Kelvin Hughesin E-, F- ja I-alueen merivalvontatutka, joka on sijoitettu maston huippuun sillan yläpuolelle, sekä saman valmistajan I-alueen merenkulkututka.
Rio de Janeiro (osavaltio)
Matkailu
Osavaltion talous perustuu pitkälti teollisuudelle sekä matkailulle. Rio de Janeiron kaupunki on matkakohteena tunnettu ympäri maailman, mutta osavaltiossa on muitakin suosittuja turistikohteita. Tärkeimmät nähtävyydet Rion kaupungissa ovat Sokeritoppa-vuori, Cristopatsas, Copacabanan ja Ipaneman uimarannat, maailman suurin jalkapallostadion Maracanã, karnevaalin aikaan täyttyvä Sambódromo sekä Tijucan trooppinen metsä kaupungin keskellä.
Róisín-luokka
Asejärjestelmät
thumb|LÉ Róisínin 20 mm Rheinmetall RH202 Viestijärjestelmä koostuu VHF, HF, Inmarsat Global Maritime Distress Safety Systemistä (GMDSS) ja differentiaali GPS:stä sekä suojatusta viestinsiirrosta.
Rio de Janeiro (osavaltio)
Matkailu
190 kilometriä Rion kaupungista itään sijaitsee Costa do Sol, ’aurinkoranta’, joka on tunnettu kauniista uimarannoistaan ja pikkukaupungeistaan. Búzios ja Cabo Frio ovat alueen tärkeimmät kaupungit. Riosta länteen on Costa Verde, ’vihreä rannikko’, joka on saanut nimensä tiivistä kasvillisuudestaan. Luonnonmukaisessa tilassa olevia alueita on paljon: vuoria, sademetsää, hiekkarantoja ja saaria. Viimeisinä kymmenenä vuotena turismista on tullut alueen pääelinkeino. Suurin kaupunki alueella on 80 000 asukkaan Angra dos Reis.
Róisín-luokka
Propulsiojärjestelmä
Alusten voimanlähteenä on kaksi Wärtsilä 16V26 -meridieseliä, joista kummankin teho on 5 megawattia. Koneisiin on kytketty kaksi akselia, jotka pyörittävät Lipsin potkureita. Potkureiden halkaisija on 2 500 millimetriä ja suurin kierrosnopeus 300 kierrosta minuutissa. Propulsiojärjestelmä mahdollistaa 22 solmun maksiminopeuden sekä 6 000 merimailin toimintamatkan 15 solmun risteilynopeudella. Aluksille on asennettu Brunvollin FU45 CPP -keulasuihkut, jotka mahdollistavat tarkan ohjauksen sekä paikallapysymisen. Aluksissa on myös stabilisaattorit.
Rio de Janeiro (osavaltio)
Matkailu
Turismi ulottuu myös sisämaahan. Petrópolis ja Teresópolis ovat vierekkäisiä pieniä vuoristokaupunkeja 65 km Rio de Janeirosta, kuuluisia arkkitehtuuristaan ja kauniista luonnostaan.
Rio de Janeiron osavaltiossa on maan ensimmäinen kansallispuisto, Itatiaia.
Sikinos (kaupunki)
Sikinos oli antiikin aikainen kaupunki ja kaupunkivaltio (polis) Sikinoksen saarella Kreikassa. Sen kaupunkikeskus sijaitsi noin 4,5 kilometriä lounaaseen nykyisestä Síkinoksen kylästä.
Maantiede
Sikinoksen poliksen kaupunkikeskus sijaitsi samannimisen saaren lounaisosassa lähellä saaren länsirannikkoa. Se oli rakennettu nykyiselle Agía Marínan huipulle linnuntietä noin 4,5 kilometriä lounaaseen nykyisestä Síkinoksen kylästä eli Chórasta. Nykyisen nimensä huippu on saanut siellä olevasta Pyhälle Marinalle (Pyhä Margareeta) omistetusta kirkosta.
Sikinoksen poliksen alueeseen kuului koko Sikinoksen saari, eikä sillä ollut muita poliksia. Saari luettiin antiikin aikana yleensä Kykladeihin, kuten nykyäänkin. Strabon ja Stefanos Byzantionlainen lukivat sen kuitenkin Kreetan lähisaariin. Saarelta ei tunneta kaupungin lisäksi muita antiikin aikaisia asutuspaikkoja.
Historia
pienoiskuva|vasen|upright=0.75|Antiikin aikaisesta hautamuistomerkistä ja temppelistä tehty [[Episkopín luostarin kirkko.]]
Sikinoksen saaren alkuperäiseksi nimeksi mainitaan Oinoe sen viinintuotannon ansiosta. Kreikkalaisessa mytologiassa saari sai myöhemmän nimensä Lemnoksen kuninkaan Thoaksen ja saaren henkilöitymän najadinymfi Oinoen pojasta Sikinoksesta. Myytin mukaan Lemnokselta paennut Thoas ajelehti saarelle puunrungossa.
Sikinoksen kaupunki oli alun perin oletettavasti joonialaisten siirtokunta. Nämä asuttivat saaren noin 900-luvulla eaa. Solon viittasi noin 604 eaa. Sikinokseen ikään kuin merkityksettömän paikan ruumiillistumana. Kaupungin kansalaisesta käytettiin etnonyymiä Sikinētēs tai Sikinitēs.
Persialaissotien aikaan Sikinos oli Persian vallan alla. Klassisella kaudella 400-luvun eaa. jälkimmäisellä puoliskolla Sikinos kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 418/417–416/415 eaa. Jossain välissä 400-lukua eaa. saaren sanotaan tulleen doorilaisten asuttamaksi. 300-luvulla eaa. Sikinos kuului toiseen Ateenan liittoon. Piirtokirjoitusten perusteella kaupungissa tiedetään olleen bule eli neuvosto ja demos eli kansankokous.
Rakennukset ja löydökset
Sikinoksen kaupunkikeskuksen paikalta on löydetty joitakin jäänteitä kaupungista, kuten agoraa julkisine rakennuksineen sekä muureja. Lyödökset ajoittuvat pääosin hellenistiselle ja roomalaiselle kaudelle.
Saaren ainoa merkittävämpi antiikin aikainen rakennusjäänne on roomalaisaikainen hautamuistomerkki 200-luvulta jaa. Rakennus on tunnettu myös Apollon Pythioksen temppelinä, koska se oli ilmeisesti tässä käytössä myöhemmin; tähän viittaa paikalta löydetty piirtokirjoitus. Rakennus yhdisteli doorilaista ja joonialaista tyyliä, ja sen julkisivussa oli kaksi pylvästä (distylos in antis). Antiikin aikainen rakennus on myöhemmin tehty osaksi Episkopín luostaria sen kirkoksi. Rakennus sijaitsee samalla vuorenharjanteella kuin kaupunkikeskus siitä pohjoiseen, hieman huippua alempana.
Hammasväliharja
Hammasväliharja on pieni hammasvälien puhdistamiseen tarkoitettu, muodoltaan pulloharjaa muistuttava harja. Sen harjasosa on suppeneva tai sylinterimäinen. Harjakset ovat hyvin ohuita. Se soveltuu yleensä hammasvälien puhdistamiseen plakista tai ruuantähteistä hammaslankaa tai hammastikkua paremmin mikäli hammasvälit ovat suurehkot tai avoimet. Myös oikomishoidon aikana hammasväliharja helpottaa suojassa olevien hampaiden puhdistamista.
Väliharjavalikoimissa on myös erikokoisia harjoja, joista valitaan sopiva harja hammasvälitilan mukaan. Harjoja on eri kokoja, läpimitaltaan tyypillisesti 0,3–1,5 millimetriä. Osassa harjasosa on kiinteästi, mutta saatavilla on myös harjan varsiosaan kiinnitettäviä harjaspäitä. Harjojen varret ovat muovia tai metallia. Harjanvarsiosa voi olla pitkä ja kaareva poskihampaiden paremman tavoitettavuuden vuoksi. Metallivartisia harjoja ei suositella hammasimplanttien väleihin naarmuttamisriskin takia. Harjaa ei saisi käyttää liian ahtaisiin hammasväleihin, jotteivät hampaiden kaulan hammaspinnat vahingoittuisi.
Hammasväliharjan käyttäminen muistuttaa hammastikun käyttämistä. Harjasosa viedään hammasväliin ja hampaiden välipinnat harjataan puhtaiksi. Hammasväliharjoja myydään muun muassa apteekeissa, usein myös tavallisissa ruokakaupoissa.
Aiheesta muualla
Toothbrush
Ignác Halász
Ignác Halász (26. toukokuuta 1855 Tés – 9. huhtikuuta 1901 Budapest) oli unkarilainen kielentutkija, kirjallisuuden historian tutkija, opettaja ja Unkarin tiedeakatemian jäsen (1888).
Elämä ja ura
Halászin isä oli ensin opettaja, myöhemmin kauppias. Hän suunnitteli pojalleen uraa tieteen parissa ja opetutti tätä. Ignác Halász kävi peruskoulun Várpalotassa, lukion taas Veszprémissä. Ylioppilastutkinnon hän sai Székesfehérvárissa, jossa hän myös toimi korrepetiittorina. Vuonna 1873 hän kirjoittautui Budapestin yliopiston humanistiseen tiedekuntaan. Jo silloin hän osasi unkarin ja saksan lisäksi sujuvasti ranskaa, englantia ja italiaa. Hänen opettajinaan olivat Ferenc Toldy, Ágost Greguss, Gusztáv Heinrich ja Josef Budenz. Erityisesti Budenzin työ vertailevan kielentutkimuksen parissa vaikutti Halásziin. Yliopisto-opintojensa aikana hän sai stipendin eräästä saamen morfologiasta, jonka hän kirjoitti yhdessä Móric Szilasin kanssa. Halász suoritti opettajantutkinnon vuonna 1877 ja opetti siitä lähtien Budapestissä ja Székesfehérvárissa. Vuonna 1881 hän valmistui humanististen tieteiden tohtoriksi.
Unkarin tiedeakatemian avustuksella hän teki kolme tutkimusmatkaa Ruotsin ja Norjan saamelaisten pariin. Siellä hän keräsi kieleen ja kansantieteeseen liittyvää materiaalia. Ensimmäiselle matkalleen hän lähti kesäkuussa 1884 ja palasi siltä saman vuoden syyskuussa: hän meni Varsovan ja Pietarin kautta Suomeen ja sitä kautta saamelaisten luo. Hän asui saamelaisten kanssa, kävi heidän koulussaan, kirjoitti muistiin kaikkea sellaista, mikä liittyi heidän kieleensä, tapoihinsa ja kulttuuriinsa sekä keräsi talteen lähes kaiken uudemman saamelaiskirjallisuuden ja vei kokoamansa Unkariin. Toisen ja kolmannen kerran hän kävi Lapissa vuosina 1886 ja 1891 ja keräsi joka kerta mielenkiintoisia ja arvokkaita tietoja.
Syyntakeettomuus
Syyntakeettomuus merkitsee kyvyttömyyttä ymmärtää syy-seuraussuhteita ja tekojen seurauksia. Mielentilatutkimuksen perusteella lääkäri antaa lausunnon, jossa hän ottaa kantaa siihen, onko henkilö ollut teon aikana syyntakeinen (täydessä ymmärryksessä), alentuneesti syyntakeinen (täyttä ymmärrystä vailla) vai syyntakeeton (ymmärrystä vailla).
Rikoksen tekijä on syyntakeeton, jos hän ei tekohetkellä kykene mielisairauden, syvän vajaamielisyyden taikka vakavan mielenterveyden tai tajunnan häiriön vuoksi ymmärtämään tekonsa tosiasiallista luonnetta tai oikeudenvastaisuutta taikka hänen kykynsä säädellä käyttäytymistään on sellaisesta syystä ratkaisevasti heikentynyt.
Arkikielessä syyntakeettomuus usein merkitsee samaa kuin kyvyttömyys ottaa vastuuta teoistaan ja niiden seurauksista. Jos tuomioistuin jättää rikoksesta syytetyn mielentilan vuoksi rangaistukseen tuomitsematta, tuomioistuin voi saattaa kysymyksen hänen psykiatrisen sairaanhoidon tarpeestaan Terveyden ja hyvinvoinnin laitoksen selvitettäväksi. Tuomioistuin voi samalla määrätä hänet säilytettäväksi vankilassa, kunnes Terveyden ja hyvinvoinnin laitoksen päätös on annettu. Terveyden ja hyvinvoinnin laitoksen tulee tarpeen tullen määrätä syytetty hoitoon hänen tahdostaan riippumatta.
Igor Sidorow
Igor Sidorow (oik. Kauno Erkki Kalervo Summala; 23. toukokuuta 1947 Joensuu − 9. toukokuuta 1995 Hyvinkää) oli suomalainen muusikko. Hän soitti 1960-70 -luvuilla useissa Lahtelaisissa yhtyeissä sekä keikka- että studiomuusikkona kosketinsoittimia ja puhaltimia. Yksi hänen tunnetuimmista yhteistyökumppaneistaan oli Esko Rahkonen, jonka levytyksissä ja keikkakokoonpanossa hän toimi vuosia. Igor Sidorow julkaisi omalla nimellään vain yhden soololevytyksen, vuonna 1974 ilmestyneen Iloinen Jouluhammond -albumin.
Musiikkiuran jälkeen Summala toimi sovellussuunnittelijana.
Mándra
Mándra on Kreikan kaupunki sekä samanniminen Mándra-Eidyllían kunnan kunnallisyksikkö (Δημοτική Ενότητα Μάνδρας, Dimotikí Enótita Mándras) ja entinen itsenäinen kunta. Se sijaitsee Länsi-Attikan alueyksikössä Attikan alueella. Koko kunnallisyksikön väkiluku on 12 888 ja varsinaisen Mándran kaupungin väkiluku 11 327 (vuonna 2011). Mándra on Mándra-Eidyllían kunnan kuntakeskus.
Mándran kaupunki sijaitsee noin 23 kilometriä Ateenan keskustasta luoteeseen ja noin viisi kilometriä luoteeseen Elefsínasta. Mándra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mándra-Eidyllían kunnaksi yhdessä Erythrésin, Oinóin ja Vílian kanssa, jolloin se muuttui uuden kunnan kunnallisyksiköksi.
Joroisten seutukunta
pienoiskuva|Joroisten seutukunnan sijainti Suomessa vuonna 2000. Joroisten seutukunta oli Etelä-Savossa sijainnut Suomen seutukunta. Siihen kuuluivat seuraavat kunnat:
Seutukunta lakkautettiin vuonna 2001 ja Joroinen ja Kangaslampi siirtyivät Juvan seutukuntaan ja Heinävesi Savonlinnan seutukuntaan. Kangaslampi lakkautettiin vuonna 2005 sen yhdistyessä Varkauden kanssa, joka kuuluu Varkauden seutukuntaan ja Pohjois-Savon maakuntaan.
Icewind Dale II
Icewind Dale II on Black Isle Studiosin kehittämä ja Interplayn vuonna julkaisema Icewind Dale-tietokoneroolipelisarjan videopeli. Peli on jatkoa Icewind Dale-pelille.
Icewind Dale II oli viimeinen Infinity Engine -pelimoottoria käyttänyt peli.
Toisin kuin edeltäjänsä, peli perustuu Dungeons & Dragons -roolipelin kolmannen laitoksen sääntöihin, jotka sallivat rotujen valita minkä tahansa hahmoluokan ja hahmoluokat voivat nyt käyttää mitä tahansa asetyyppiä. Peli tuo myös mukanaan kolmannen painoksen hahmoluokkia, kuten barbaarin, ja rotuja, kuten mustat haltiat (Drow).
Fleim
Fleim oli Kustannus-Osakeyhtiö Kotimaan julkaisema nuorisomedia, joka koostui verkkopalvelusta sekä kerran vuodessa ilmestyvästä lehdestä. Fleim perustettiin vuonna 2006 ja sen kohderyhmänä olivat rippikoululaiset sekä Suomen evankelis-luterilaisen kirkon nuorisotyössä mukana olevat nuoret sekä heidän kanssaan työskentelevät seurakuntien työntekijät. Vuoden 2009 syyskuussa Fleimistä tuli yhteistyösopimuksella kirkon virallinen rippikoulu- ja nuorisotyön verkkopalvelu.
Icewind Dale II
Uudet hirviötyypit olivat toinen näkyvä muutos pelissä. Tämän lisäksi Jäätuulen laaksosta on tutkittavissa suurempi alue kuin edellisessä osassa.
Peliä kiiteltiin sen rytmityksestä, taustamusiikista ja lukuisista muutoksista verrattuna alkuperäiseen peliin. Vastapainona kehuille pelin graafisen ulkoasun kritisoitiin olevan aikaansa jäljessä, sillä hahmot olivat pelkkää sprite-grafiikkaa piirrettyjen taustojen päällä. Samaisen vuoden suuremmat julkaisut, Neverwinter Nights ja Morrowind veivät peliltä medianäkyvyyttä, mutta tästä huolimatta Icewind Dale II sai arvosteluissa hyviä arvosanoja.
Fleim
Kustannus-Osakeyhtiö Kotimaa ilmoitti Fleimin lopettamisesta 18. joulukuuta 2013. Fleimin sivut suljettiin 1. tammikuuta 2014.
Icewind Dale II
Hauskana triviana pelistä löytyy myös suomalainen kylä (Wandering Village), jossa asukkailla on perisuomalaisia nimiä, kuten Venla, Kyösti, Tahvo ja Leevi.
Torsten Wiesel
Wiesel syntyi Uppsalassa ja aloitti uransa Karoliinisessa instituutissa vuonna 1954. Hän muutti vuotta myöhemmin Yhdysvaltoihin, jossa hän pääsi töihin Johns Hopkinsin yliopistoon. Hän tapasi vuonna 1958 Hubelin, jonka kanssa alkanut hedelmällinen yhteistyö kesti vuosikymmeniä.
Wiesel siirtyi Hubelin kanssa Harvardin yliopistolle vuonna 1959 ja toimi vuosina 1991–1998 New Yorkin Rockefeller-yliopiston johtajana. Hän jätti Harvardin vuonna 1984. Jo ennen Nobeliaan hän sai yhteistyöstään Hubelin kanssa vuonna 1978 Columbian Louisa Gross Horwitz -palkinnon.
Wiesel on National Medal of Sciencen saaja ja Royal Societyn ulkomaalaisjäsen. Hän oli naimisissa Teeri Stenhammarin kanssa vuoteen 1970 ja Grace Yeen kanssa vuosina 1973–1981. Molemmat avioliitot päättyivät eroon; Wieselillä on yksi tytär. Hän on ollut Yhdysvaltain kansalainen vuodesta 1990.
Peter Carington
'''Peter Alexander Rupert Carington, 6. paroni Carrington''' (6. kesäkuuta 1919 Buckinghamshire – 9. heinäkuuta 2018) oli brittiläinen lordi ja poliitikko, joka edusti konservatiivipuoluetta. Carington toimi Naton pääsihteerinä vuosina 1984–1988. Poliittisen uransa aikana hän toimi myös useissa ministerintehtävissä.
Carington valittiin Margaret Thatcherin hallituksen ensimmäiseksi ulkoministeriksi 1979. Hän erosi tehtävästä Falklandin sodan syttymisen myötä huhtikuun alussa 1982. Carington piti itseään vastuullisena hallituksen epäonnistuttua estämään Argentiinan hyökkäyksen Falklandinsaarille.
Carington oli Military Crossilla palkittu toisen maailmansodan veteraani. Hän kuului Privy Counciliin vuodesta 1959. Hänelle myönnettiin vuonna 1999 elinikäinen päärinarvo.
Parlamentin ylähuoneeseen Carington nimitettiin vuonna 1940 ja hän oli kuollessaan sen pitkäaikaisin jäsen. Hän oli Bilderberg-kokousten puheenjohtaja vuosina 1991–1998.
Carington kuoli 99-vuotiaana 9. heinäkuuta 2018.
Hämeen kapina
pienoiskuva|upright|[[Gregorius IX|Paavi Gregorius IX kehotti taistelemaan hämäläisiä vastaan. Giulio Romanon maalaus (1511).]] Hämeen kapina on paavi Gregorius IX:n 9. joulukuuta vuonna 1237 Upsalan arkkipiispalle lähettämässä kirjeessä kuvattu hämäläisten kääntyminen katolisesta uskosta takaisin pakanuuteen. Paavin kirje on vastaus Upsalan arkkipiispan Jarleriuksen lähettämään kirjeeseen, joka ei ole säilynyt.
Tulkintoja Hämeen kapinasta
Paavi Gregorius IX:n kirjeen on nähty edustavan kirkollista propagandaa kertomuksineen hämäläisten julmuuksista. Kirjeen kuvaama rangaistus puiden ympäri juoksemisesta tunnetaan kuitenkin muinaisten germaanikansojen parista, joissa sitä on käytetty rangaistuksena pyhien lehtojen ja puiden turmelemisesta. Kirjeen on tulkittu viittaavan venäläisiin kapinan yllyttäjinä, ja Rapolan muinaislinnan rakentamisen aloittaminen on myös yhdistetty kapinan seurauksiin. Jouko Vahtola on esittänyt, että Gregorius IX olisi suunnitellut Suomen ja Baltian yhdistämistä yhdeksi kirkkoprovinssiksi lähettiläänsä Vilhelm Modenalaisen alaisuuteen. Nämä suunnitelmat olisivat kuitenkin kaatuneet Saulen taisteluun vuonna 1237, jossa kalparitarit kärsivät pakanoille tappion.
Hämeen kapina puhkesi Tuomaan toimiessa Suomen piispana. Paavi oli määrännyt hänet Suomen piispaksi 1220-luvulla. Piispa Tuomas toimi tarmokkaasti Suomen kirkon lujittamiseksi, ja hänen on tulkittu aloittaneen myös Hämeen käännyttämisen. Käännyttäminen ehkä tarkoitti muinaispitäjien uhrilehtojen ja hallintokeskusten eli moisioiden ja käräjien siirtämistä kirkollisen hallinnan alaisuuteen. On spekuloitu, että Tuomas-piispa olisi halunnut luoda samanlaisen hengellisen, vain paavista riippuvan valtion, jollaista Riian piispa Albert von Buxhövden rakensi Suomenlahden eteläpuolella Virossa. Sellaista ei kuitenkaan syntynyt, eikä sellaisen suunnittelustakaan ole todisteita.
Tuomaan seuraajan piispa Beron aikana pyydettiin jälleen apua Ruotsista. Perinteisen käsityksen mukaan Birger-jaarli, Ruotsin kuninkaan Erik XI:n lanko, teki Hämeen ristiretken mahdollisesti vuosina 1249–1250 ja laski samalla varsinaisesti Ruotsin vallan perustan Suomessa. Hämeen kapina vuonna 1237 voi mahdollisesti selittää, miksi Birger-jaarlin sotaretki tehtiin hämäläisiä vastaan. Se on voinut olla paavin pyynnöstä tehty kostoretki kapinasta. Toisen ristiretken seurauksena hämäläiset menettivät väitetyn meriyhteyden Halikon Rikalassa ja joutuivat alistumaan Ruotsin valtaan.
Juhani Rinteen ja Unto Salon tulkinnan mukaan Suomessa oli 1100-luvun puolivälistä lähtien ollut pakanallisesta reaktiosta johtuva piispaton kausi, joka päättyi vasta, kun Tuomas-piispa ja hänen seuraajansa ryhtyivät järjestelemään Suomen hallinnollisia ja kirkollisia oloja. Nousiaisten Myllymäen kalmiston arkeologiset tutkimukset ovat Salon mukaan vahvistaneet pakanallisen reaktion, joten myös Hämeen kapinassa on voinut olla kysymyksessä pakanallinen reaktio.
Islantilaisnaisten vuoden 1975 lakko
pienoiskuva|Lakon on nähty edistäneen Vigdís Finnbogadóttirin valintaa presidentiksi vuonna 1980. Islantilaisnaisten vuoden 1975 lakko oli perjantaina 24. lokakuuta 1975 järjestetty naisten mielenosoitus ja työtaistelu.
Lakon tarkoituksena oli ”osoittaa naisten korvaamatonta työtä Islannin taloudelle ja yhteiskunnalle” sekä ”protestoida palkkaeroja ja epäoikeudenmukaisia ​​työllisyyskäytäntöjä.” Ennen lakkoa naiset ansaitsivat alle 60 prosenttia miesten ansiosta. 24. lokakuuta 1975 islantilaiset naiset eivät menneet palkkatyöhönsä eivätkä tehneet kotitöitä tai lastenhoitoa kotona. 90 prosenttia Islannin naisista osallistui, mukaan lukien naiset maaseutuyhteisöissä. Kalatehtaat suljettiin, koska monet tehtaiden työntekijöistä olivat naisia.
Lakkopäivän aikana 25 000 Islannin 220 000 asukkaasta kokoontui Islannin pääkaupungin Reykjavíkin keskustaan ​​mielenosoitukseen. Naiset kuuntelivat mielenosoituksissa puhujia, lauloivat ja keskustelivat keskenään siitä, mitä voitaisiin tehdä sukupuolten tasa-arvon saavuttamiseksi Islannissa. Puhujia oli paljon, muun muassa kotiäiti, kaksi kansanedustajaa, naisliikkeen edustaja ja naistyöläinen. Päivän viimeisen puheen piti vähäpalkkaisten naisten ammattiliiton edustaja.
Työnantajat valmistautuivat päivään ilman naisia ​​ostamalla makeisia, kyniä ja paperia viihdyttääkseen lapsia, jotka heidän isänsä toivat töihin, ja lisäksi makkarat myytiin loppuun monista kaupoista sinä päivänä.
Lakon on nähty edistäneen Vigdís Finnbogadóttirin valintaa maan presidentiksi muutama vuosi myöhemmin.
Bronto Skylift
Bronto Skylift Oy Ab on japanilaisen Morita-yhtiön omistama suomalainen yritys, joka on maailman suurimpia kuorma-auton alustalle rakennettujen nostolava-ajoneuvojen valmistajia. Yrityksen tehtaat sijaitsevat Tampereella ja Porissa.
Historiaa
Bronto Skyliftin historia juontaa vuoteen 1968, jolloin Kalevi Suoniemi ja Aaro Laitinen perustivat Tampereelle Erikois-Teline Oy:n ja alkoivat tehdä koneurakointia henkilönostimilla. Vuonna 1972 he perustivat Telinekeskus Oy:n ja ryhtyivät rakentamaan Bronto-merkkisiä henkilönostimia. Bronto-nimi saatiin Kivisissä ja Sorasissa kiviä nostelevalta Bronto-nimiseltä brontosaurukselta.
Ensimmäinen Bronto valmistui 1973 ja sadas vuonna 1976. Vuoteen 2007 mennessä niitä oli rakennettu noin 5 500, joista 90 prosenttia oli mennyt Suomen ulkopuolelle. Bronton vientitoiminta oli alkanut 1975 bilateraalikauppana Lada-henkilöautoja tuovan Konelan kautta: Konela toi Ladoja ja vei tavaravaihtona samasta arvosta Bronto-nostinautoja Neuvostoliittoon.
Vuonna 1979 Suoniemi ja Laitinen myivät Telinekeskuksen osake-enemmistön kolmannelle osakkaalle Kauko Tammelle. Tämä laajensi yritystä nopeasti muun muassa perustamalla Säynätsaloon paloautoja valmistavan Brontosaurus Oy:n. 1980-luvun alussa Telinekeskus osti turkulaisen nostokoneyhtiön Nummela Skylift. Pian yrityskaupan jälkeen yhtiön nimi muutettiin Bronto Skyliftiksi.
Yritys oli 1980-luvun puolessavälissä lähellä konkurssia vientitoiminnan hiipuessa. Pankin määräyksestä yritys siirrettiin 1987 kokonaan Fiskarsille, joka oli jo ollut Telinekeskuksen osaomistajana. Yrityksen uudeksi nimeksi tuli Metra. Jo muutaman vuoden päästä nimeksi palautettiin Bronto Skylift. Fiskars nimittäin tarvitsi Metra-nimen Lohjan ja Wärtsilän fuusiossa syntyneelle Metra-konsernille, joka tosin myöhemmin muuttui Wärtsiläksi.
Melodifestivalen 2007
Melodifestivalen 2007 oli Ruotsissa 3. helmikuuta – 10. maaliskuuta 2007 järjestetty laulukilpailu, jossa valittiin Ruotsin edustaja vuoden 2007 Eurovision laulukilpailuun. Kilpailun voitti yhtye The Ark kappaleella The Worrying Kind.
Bronto Skylift
Historiaa
Fiskarsin-vuosina Bronto Skylift esitteli tuolloin maailman korkeimmalle, 72 metriin, yltävän nostolava-auton. Vuonna 1995 Fiskars myi Bronto Skyliftin yhdysvaltalaiselle palo- ja pelastusalan suuryritykselle Federal Signal Corporationille, jonka omistuksessa alkoi Bronton uusi nousu järeiden nostolava-autojen markkinajohtajaksi maailmassa. Vuonna 2015 Bronto Skylift siirtyi japanilaisen Moritan omistukseen.
Melodifestivalen 2007
Kilpailun kulku
Kilpailu alkoi neljällä alkukarsinnalla, joissa jokaisessa kisasi kahdeksan kappaletta, joita puhelinäänestäjät äänestivät kaksikierroksisessa äänestyksessä. Ensimmäisen kierroksen jälkeen kolme vähiten ääniä saanutta kappaletta putosivat, minkä jälkeen jäljellä olevien kappaleiden kesken äänestystä jatkettiin. Kahden kierrosten äänten yhteismäärällä mitattuna kaksi eniten ääniä saanutta jatkoi suoraan finaaliin ja seuraavat kaksi toiseen mahdollisuuteen.
1. semifinaali
Ensimmäinen semifinaali kilpailtiin 3. helmikuuta Kinnarps Arenalla Jönköpingissä.
2. semifinaali
Toinen semifinaali kilpailtiin 10. helmikuuta Scandinaviumissa Göteborgissa.
3. semifinaali
Kolmas semifinaali kilpailtiin 17. helmikuuta Swebank Arenalla Örnsköldsvikissä.
4. semifinaali
Neljäs semifinaali kilpailtiin 24. helmikuuta Läkerol Arenalla Gävlessä.
Toinen mahdollisuus
Toinen mahdollisuus kilpailtiin 3. maaliskuuta Rosvalla Eventcenterissä Nyköpingissä. Ensimmäisellä kierroksella toiseen mahdollisuuteen päässeet kahdeksan kappaletta jaettiin neljään pariin, joista jokaisesta puhelinäänestäjät äänestivät toisen toiselle kierrokselle. Toiselle kierrokselle päässeet neljä kappaletta jaettiin kahteen pariin, joista kummastakin puhelinäänestäjät äänestivät toisen finaaliin.
Finaali
Finaali kilpailtiin 10. maaliskuuta Globenilla Tukholmassa. Finaalissa voittajan valitsivat ympäri Ruotsia kokoontuneet 11 alueraatia sekä puhelinäänestäjät. Kukin raati antoi mielestään seitsemälle parhaalle kappaleelle pisteitä kaavalla 1-2-4-6-8-10-12, ja puhelinäänestyksen kärkiseitsikko sai pisteitä kaavalla 11-22-44-66-88-110-132.
Materiaaliderivaatta
pienoiskuva|Tarkkailijat E ja L havainnoivat joen mukanaan kuljettamaa suuretta Q. Tarkkailija E seisoo rannalla ja mittaa suureen muutosnopeutta kiinteässä pisteessä (nk. Eulerin havaintokoordinaatisto). Tarkkailija L liikkuu virtauksen mukana ja mittaa suureen Q muuttumisnopeutta (nk. Lagrangen havaintokoordinaatistossa). Tarkkailijan L mittaustulos on suureen Q materiaaliderivaatta.
Materiaaliderivaatta on virtausmekaniikassa tapa esittää paikasta ja ajasta riippuvan virtauksen mukana kulkevan suureen (esimerkiksi paine tai liikemäärä) muutosta ajan suhteen. Materiaaliderivaatta antaa työkalun yhdistää kyseisen suureen muutosnopeuden havainnot sekä virtauksen ulkopuolisen (nk. Eulerin havaintokoordinaatisto) että virtauksen mukana kulkevan (nk. Lagrangen havaintokoordinaatisto) tarkkailijan näkökulmista.
Jos virtauksen nopeus on ajasta ja paikasta riippuva vektorikenttä ja  on jokin virtauksen mukana kulkeva suure, niin Q:n materiaaliderivaatta on
Materiaaliderivaattaa merkitään joskus myös korostamaan sitä, että siinä on useita eri derivaattatermejä ja että se seuraa tiettyä virtauksen materiaalipistettä.
Lausekkeen johtaminen
Olkoon nopeusvektorikenttä paikan ja ajan funktio siten, että. Olkoon lisäksi paikasta ja ajasta riippuva derivoituva funktio. Derivoidaan Q ajan suhteen käyttäen ketjusääntöä:
Toisaalta nopeusvektorin komponentit ovat, ja. Sijoitetaan tämä tieto edelliseen yhtälöön:
Lisäksi
Näin ollen voidaan kirjoittaa
Philippe Mexès
Philippe Mexès (s. 30. maaliskuuta 1982 Toulouse, Ranska) on ranskalainen jalkapalloilija, pelipaikaltaan keskuspuolustaja. Mexès edusti kotimaansa Ligue 1:ssä Auxerrea kausina 1999–2004 sekä Italian Serie A:ssa Romaa kausina 2004–2011 ja Milania kausina 2011–2016. Hän pelasi Ligue 1:ssä 133 ottelua ja Serie A:ssa 269 ottelua. Hän voitti Ranskan cupin vuonna 2003 sekä Italian cupin vuosina 2007 ja 2008.
Materiaaliderivaatta
Esimerkkejä
Olkoon koko avaruudessa kaikilla ajanhetkillä määritellyn virtauksen nopeusvektorikenttä. Selvitetään virtauksen mukana kulkevan partikkelin kokema kiihtyvyys.
Philippe Mexès
Mexès pelasi Ranskan maajoukkueessa 29 maaottelua ja teki niissä yhden maalin. EM-kilpailuissa 2012 hän pelasi täyden ajan Ranskan kolmessa alkulohko-ottelussa mutta joutui jäämään puolivälierästä pois varoitustilinsä täyttymisen vuoksi. Hän oli voittamassa Ranskan riveissä Maanosaliittojen cupia 2003 ja alle 18-vuotiaiden Euroopan-mestaruutta 2000.
Materiaaliderivaatta
Esimerkkejä
Kiihtyvyys on partikkelin nopeuden derivaatta ajan suhteen. Hyödynnetään materiaaliderivaattaa:
Philippe Mexès
Saavutukset
Seurajoukkueet
Materiaaliderivaatta
Esimerkkejä
Lasketaan ensin derivaatat erikseen:
Philippe Mexès
Saavutukset
Maajoukkue
Materiaaliderivaatta
Esimerkkejä
Yhdistetään tulokset ja kirjoitetaan kiihtyvyysvektori:
Horst Mahler
Horst Mahler (s. 23. tammikuuta 1936 Haynau, Sleesia) on saksalainen asianajaja, joka on tunnettu nykyään erityisesti äärioikeistolaisten järjestöjen edustajana. 1970-luvulla hän puolestaan oli vasemmistoradikaalin RAF:n perustajajäseniä.
Mahler opiskeli oikeustiedettä Länsi-Berliinin Freie Universität -yliopistossa ja perusti asianajotoimiston 1964. Hän toimi muun muassa Andreas Baaderin ja Gudrun Ensslinin puolustusasianajajana. 1969 hän perusti yhdessä muun muassa Saksan vihreän puolueen nykyisen liittopäiväryhmän varapuheenjohtaja Hans-Christian Ströbelen kanssa Berliinin sosialistisen asianajajakollektiivin, joka toimi vuoteen 1979 saakka.
Vuodesta 1970 alkaen Mahler oli RAF:n jäsen. Hänet pidätettiin lokakuussa 1970. Tuolloin hänen asianajajanaan toimi Saksan entinen sisäministeri Otto Schily. Vankeusaikanaan Mahler erotettiin RAF:stä ideologisten erimielisyyksien takia. Mahler vapautettiin 1980. Vuonna 1987 hän sai korkeimman oikeuden päätöksellä asianajajan oikeutensa takaisin. Tässä prosessissa häntä edusti tuleva liittokansleri Gerhard Schröder.
2000-luvulle tullessa Mahler teki poliittisen täyskäännöksen liityttyään jyrkän nationalistiseen Nationaldemokratische Partei Deutschlands -puolueeseen, jonka asianajajana hän toimi vuoteen 2003 saakka, jolloin hän erosi puolueesta.
2003 Mahler perusti oman yhdistyksen "Yhdistys holokaustin kieltämisen vuoksi vainottujen kunnian palauttamiseksi" (Verein zur Rehabilitierung der wegen Bestreitens des Holocaust Verfolgten).
2004 Mahleria vastaan nostettiin syyte kansankiihotuksesta. Mahler oli yhdessä muiden aggressiivisen antisemitistisen ja rasistisen Deutsches Kolleg -ryhmän jäsenten kanssa vaatinut "kunnon ihmisten kansannousua", juutalaisten seurakuntien kieltämistä, turvapaikanhakijoiden maasta karkottamista sekä työttömien ulkomaalaisten maasta karkottamista. Mahler tuomittiin yhdeksän kuukauden vankeusrangaistukseen
Vuodesta 2003 alkaen Mahler on esittänyt salaliittoteorioita Yhdysvaltain 11. syyskuuta 2001 tapahtuneista terrori-iskuista ja pitää tapahtumaa suunniteltuksi salaliitoksi" ja  ei usko että al-Qaida olisi ollut sen takana.
2009 Mahler tuomittiin kuudeksi vuodeksi vankeuteen holokaustin kieltämisestä. Eri syytekohtien ja aiempien tuomioitten kautta Mahlerin saama rangaistus piteni yhteensä 12 vuodeksi vankeutta.
Anton Fredrikson
Anton Henrik Fredrikson (5. tammikuuta 1859 Loviisa – 15. lokakuuta 1933) oli suomalainen kauppaneuvos (1929) ja lakkeja valmistaneen jyväskyläläisen A. Fredrikson Oy:n perustaja.
Hermannin laguuni
Hermannin laguuni on yhdysvaltalaisen Jim Toomeyn luoma strippisarjakuva. Sitä on julkaistu vuodesta 1991 lähtien. Sarjan päähahmo on Hermanni-hai, joka asuu kuvitteellisessa Kapupun laguunissa Palaun saaristossa Mikronesiassa. Suomessa sarjakuvaa on julkaistu ainakin Metro-lehdessä sekä Iltalehdessä.
Anton Fredrikson
Anton Fredriksonin isä oli kirvesmies Fredrik Fredrikson. Hän muutti Jyväskylään vuonna 1876 mennäkseen kauppias Johan Parviaisen palvelukseen. Fredriksonista tuli itsenäinen kauppias vuonna 1884 kun hän yhdessä kauppias Matti Orpanan kanssa osti Weilin & Göösin kirjakaupan. Orpanan kuoltua 1895 Fredrikson piti kirjakauppaa yksin vuoteen 1916 saakka. Fredrikson perusti vuonna 1885 sekatavarakaupan jonka yhteyteen hän liitti myös miesten vaatetusliikkeen.
Fredrikson perusti tammikuussa 1887 suomen ensimmäisen kravattitehtaan jonka rinnalle tulivat vuonna 1891 lakkitehdas ja 1898 hansikastehdas. Vuonna 1895 Fredrikson aloitti turkis- ja nahkalakkien valmistuksen josta tuli hänen yrityksensä päätoimiala. Fredriksonin yritys muutettiin osakeyhtiöksi vuonna 1908. Anton Fredrikson johti yritystä vuoteen 1913 saakka jolloin hänen seuraajakseen tuli hänen poikansa Onni Fredrikson. Fredriksonin yrityksen palveluksessa oli 1900-luvun alussa noin 80 henkilöä, 1920-luvulla yli 100 henkilöä ja 1950-luvulla yli 200 henkilöä. Enimmillään Fredriksonilla oli työntekijöitä 485 vuonna 1970. Yhtiöllä oli myös omat vähittäismyymälät Helsingissä, Viipurissa ja Oulussa mutta ne lakkautettiin jo 1930-luvulla. Solmioiden valmistus päättyi 1940 ja tämän jälkeen yritys valmisti turkis- ja nahkavaatteita sekä lakkeja. A. Fredrikson Oy:n valmistustoiminta päättyi 1977 jolloin sen seuraajaksi perustettu Fredriksonin Lakkitehdas Oy aloitti valmistustoiminnan.
Syros (kaupunki)
Syros (, myös ) oli antiikin aikainen kaupunki ja kaupunkivaltio (polis) Syroksen saarella Kreikassa. Sen kaupunkikeskus sijaitsi nykyisen Ermoúpolin kaupungin paikalla.
Maantiede
Syros on luetteloitu ainoaksi varsinaiseksi polikseksi Syroksen saarella. Saarella sijaitsi kuitenkin myös ainakin yksi muu kaupunki, Galessos tai Galessa, saaren länsirannikolla. Se kuului oletettavasti Syroksen poliksen alaisuuteen, sillä saarta ei mainita dipoliiksi antiikin lähteissä. Nimeltä tunnetaan myös saarella sijainnut Eskhatian kaupunki. Syros luettiin antiikin aikana kuten nykyäänkin kuuluvaksi Kykladeihin.
Historia
pienoiskuva|vasen|[[Ferekydes|Ferekydeen luolaksi kutsuttu luola.]]
Syroksen kaupunki oli Ateenan siirtokunta, ja sen asukkaat olivat joonialaisia. Kaupungin kansalaisesta käytettiin etnonyymiä Syrios. Koko saaren väestö jakautui kolmeen heimoon, joista tiedetään nimeltä Naksiatai ja Galessioi; näistä viimeksi mainittu viittaa selvästi Galessoksen asukkaisiin.
Syroksen saari on usein yhdistetty Homeroksen Odysseiassa mainittuun Eumaioksen kotisaareen nimeltä Syrie. Homeroksen mukaan se sijaitsi lähellä Ortygiaa, sillä oli kaksi kaupunkia, ja se oli rikas viinin, karjan ja viljan suhteen. Ortygia on tällöin kytketty Delokseen ja Syrien kaksi kaupunkia Syroksen ja Galessoksen kaupunkeihin. Nykyisin Homeroksen Syrien ja Syroksen yhdistäminen nähdään kuitenkin virheellisenä, ja Syrie tulkitaan kuvitteelliseksi saareksi Homeroksen Ortygian tavoin.
Syroksen vaiheista tiedetään antiikin lähteiden kautta vain vähän. Saari ja kaupunki tulivat 500-luvulla eaa. Samoksen vallan alle. Syroksesta oli kotoisin esisokraatikkoihin kuulunut filosofi Ferekydes. Tämä toimi myöhemmin Samoksella Pythagoraan opettajana. 400-luvun eaa. alkupuolen persialaissodissa Syros oli persialaisten puolella. Klassisella kaudella 400-luvun eaa. jälkimmäisellä puolella Syros kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 452/451–416/415 eaa. 300-luvulla eaa. Syros kuului puolestaan toiseen Ateenan liittoon. Kaupunki löi omaa hopearahaa 300-luvulta eaa. lähtien.
Rakennukset ja löydökset
Ermoúpolissa ei ole jäljellä juurikaan antiikin aikaisia jäänteitä, sillä nykyinen kaupunki on laajentunut antiikin aikaisen kaupungin paikalle 1800–1900-luvuilla, ja samasta syystä paikalla ei ole voitu suorittaa arkeologisia kaivauksia. Kaupungista on tunnistettu muun muassa kreikkalainen teatteri. Siitä on säilynyt pieni osa katsomoa Kleisthénous-kadulla olevan talon kellarissa. Teatteri ajoitetaan hellenistiselle kaudelle. Pieniin löytöihin Ermoúpolissa lukeutuvat antiikin aikainen reliefi ja roomalaiselta kaudelta peräisin oleva keisari Hadrianuksen patsaan jalusta Plateía Miaoúli -aukiolla olevalla Vapahtajan kirkastumisen (Metamórfosi tou Sotíros) kirkolla. Keisarin patsas itsessään oli tallella 1700-luvulle saakka, kunnes Kykladeja tuolloin valloittaneet venäläiset veivät sen.
Syroksen lyömien rahojen kuvituksen perusteella saarella oli kabiirien kultti. Näiden pyhäkkö on paikannettu nykyiseen Alithinín kylään Ermoúpolin luoteispuolelle, ja siihen liittyen on tehty löytöjä geometriselta kaudelta roomalaiselle kaudelle. Nykyisestä Grámmatasta on löydetty Asklepiokselle omistettu temppeli. Saarella on kaksi luolaa, joita kutsutaan ”Ferekydeen luoliksi”.
Saarelta tehtyjä esinelöytöjä on Sýroksen arkeologisessa museossa. Merkittävimmät löydöt saarelta ovat antiikin aikaa varhaisemmalta, esihistorialliselta kykladiselta kaudelta.
Lakeuden seutukunta
pienoiskuva|Lakeuden seutukunnan sijainti Suomessa vuonna 2000. Lakeuden seutukunta oli Pohjois-Pohjanmaalla sijainnut Suomen seutukunta. Siihen kuuluivat seuraavat kunnat:
Seutukunta lakkautettiin vuonna 2001, ja Lumijoki, Liminka ja Tyrnävä, johon Temmes samalla liitettiin, siirtyivät Oulun seutukuntaan ja Rantsila Siikalatvan seutukuntaan.
Ooka
Ooka on Profane Omenin viides studioalbumi, joka julkaistiin 7. syyskuuta 2018. Se debytoi Suomen virallisen listan sijalla 19, ja fyysisen albumilistan sijalla 6.
Vastaanotto
Albumi sai hyvän vastaanoton. Soundin Antti Luukkanen antoi albumille neljä tähteä viidestä. Hän sanoi luovan tauon tehneen tehtävänsä energisen ja kompaktin kokonaisuuden muodossa, jossa ei ole ”löysää hetkeä”, ja luki sen vuoden parhaimpien metallialbumeiden joukkoon. Kaaoszinen Jesse Kärkkäinen piti albumia mielenkiintoisena ja sävellysteknisesti rohkeana teoksena, joka on estottomuudessaan muutamaa keskinkertaisempaa kappaletta lukuun ottamatta hyvä.
Wistron
'Wistron Corporation on elektroniikan valmistaja, joka sijaitsee Taiwanissa. Se oli ennen osa Aceria, mutta se on vuodesta 2000 lähtien eriytetty siitä omaksi yhtiökseen. Wistron suunnittelee ja valmistaa tuotteita muille yrityksille myytäväksi omalla tuotemerkillään. Wistronin tuotteita ovat kannettavat ja pöytätietokoneet, palvelimet, tallennuslaitteet, LCD-televisiot, kämmenlaitteet sekä laitteet ja laitteet lääketieteellisiin sovelluksiin.
Ska-P
Ska-P on vuonna 1994 perustettu espanjalainen ska punk -yhtye, joka laulaa espanjaksi. Yhtyettä voi kutsua poliittiseksi, sillä sanoituksiltaan se on äärivasemmistolainen, lähes anarkistinen. Ska-P on yksi Espanjan ja koko Euroopan suosituimpia SkaPunk-yhtyeitä.
Vuonna 2005 yhtye ilmoitti jäävänsä toistaiseksi tauolle yhtyeen sisäisten erimielisyyksien vuoksi.
Lokakuussa 2007 yhtyeen kotisivuilla ilmoitettiin että yhtye palaa esiintymislavoille, seuraavana vuonna he julkaisivat "Lagrimas Y Gozos" studioalbumin. Albumilta julkaistiin single "Crimen Sollicitationis", jossa kritisoitiin voimakkaasti katolista kirkkoa, johtuen Espanjassa tapahtuneista lapsiraiskauksista, johon syyllisiä ovat olleet katoliset kirkkoherrat. Media ei näistä tapauksista puhunut kovin kauan, ja yhtye uskookin katolisen kirkon "sulkeneen suut" tiedotusvälineiltä, jotta sen maine ei tahraantuisi. Kappaleesta on myös tehty musiikkivideo.
Vapaat suhteet
Vapaat suhteet eli avoimet suhteet ovat parisuhteita, jossa toisella tai molemmilla osapuolilla on lupa harrastaa seksiä tai ryhtyä romanttiseen suhteeseen suhteen ulkopuolisten ihmisten kanssa. Avoin suhde on avoin sekä fyysisessä että henkisessä mielessä, ja avainsanana on puolisoiden välinen keskinäinen luottamus ja vapaus. Joidenkin ajatusten mukaan avoimessa suhteessa eroottisen ja henkisen tyydytyksen ja hoivan tarve jakautuu useammalle henkilölle. Jokainen pariskunta määrittelee omat avoimen suhteen sääntönsä, eikä sille ole yhtä ja ainoaa oikeaa tapaa.
Avoin suhde vaatii toimiakseen rehellisyyttä, jatkuvaa kommunikointia ja vahvaa molemminpuolista luottamusta.
Kaalimato.comin teettämän kyselytutkimuksen mukaan jopa 19 prosenttia suomalaisista on kiinnostunut kokeilemaan avointa suhdetta.
Kirjailija Mirja Hämäläisen mukaan heteroparien avioliitolla on ollut olennainen rooli kapitalistisen talousjärjestelmän ylläpidossa.
Lou Adler
thumb|right|Lou Adler Lou Adler (s. 13. joulukuuta 1933) on yhdysvaltalainen äänilevytuottaja. Hän kasvoi Chicagossa juutalais-meksikolaisessa perheessä. Hän perusti Dunhill Records -yhtiön vuonna 1964, mutta myi sen kesällä 1967 ABC Recordsille kolmella miljoonalla dollarilla.
Adler perusti vuonna 1967 Ode Recordsin ja oli suunnittelemassa Montereyn ensimmäistä kansainvälistä popmusiikkifestivaalia. Hän on muun muassa Jan & Deanin entinen manageri sekä Sam Cooken, The Mamas and the Papasin, Johnny Riversin, Barry McGuiren, Scott McKenzien, Spiritin, Carole Kingin, The Weaver Temptationsin ja Cheech and Chongin tuottaja.
Adler ohjasi Cheech and Chongin ensimmäisen elokuvan Up in Smoken vuonna 1978. Hänen yksityiselämäänsä seurattiin 1960–1970-lukujen Yhdysvalloissa varsin tiiviisti, ja tiedotusvälineet uutisoivat hänen suhteistaan ainakin Jill Gibsoniin, Tina Sinatraan, Peggy Liptoniin ja Michelle Phillipsiin. Hänelle ja näyttelijä Britt Eklandille syntyi vuonna 1973 poika. Adler oli mennyt vuonna 1964 naimisiin Shelley Fabaresin kanssa ja tuotti useita hänen laulujaan. Pariskunta oli kuitenkin asunut erillään jo vuodesta 1966 ja otti virallisenkin avioeron vuonna 1980.
Adlerin toinen poika syntyi vuonna 1978. Hän elää nykyisin avioliitossa Daryl Hannahin nuoremman sisko Page Hannahin kanssa, ja heillä on neljä poikaa. Hän omistaa The Roxy Theatren West Hollywoodissa Kaliforniassa.
Lou Adleria kunnioitettiin 6. huhtikuuta 2006 omalla tähdellä Hollywood Walk of Famella.
Suomenlinnan vankila
Keskivankiluku vuonna 2017 oli 137. Vankipaikkoja on 100 vangille. Suomenlinnaan sijoitetaan lähinnä tuomionsa loppuvaihettaan suorittavia vankeja. Osa vangeista myös opiskelee vankeusaikanaan.
Vankilan henkilöstöön kuuluu noin 30 ihmistä. Vankilaa johtaa Sinikka Saarela.
Kurki (täsmennyssivu)
Kurki voi tarkoittaa ainakin seuraavia asioita:
Yhdyssanan osana
Kurki-sana on seuraavissa tavallisissa yhdyssanoissa:
Henning Mankell
Henning Mankell (3. helmikuuta 1948 Tukholma, Ruotsi – 5. lokakuuta 2015 Göteborg, Ruotsi ) oli ruotsalainen kirjailija. Hän työskenteli myös teatterin parissa. Mankellin kirjoista suosituimpia ja tunnetuimpia ovat Kurt Wallander -rikosromaanit, joista on tehty myös elokuvia.
Mankell kirjoitti paljon romaaneja, näytelmiä ja nuortenkirjoja. Hän kirjoitti muutakin kuin rikosromaaneja, vaikka niistä kirjailija erityisesti tunnetaankin. Mankellin kirjoja on käännetty yli 40 eri kielelle, ja niitä on myyty yli 40 miljoonaa kappaletta.
Elämäkerta
Mankellin vanhemmat olivat tuomari Ivar Henningsson Mankell ja Ingrid Birgitta Mankell (o.s. Bergström). Hänen isoisänsä oli tunnettu säveltäjä, joka myös oli nimeltään Henning Mankell. Vanhemmat erosivat Mankellin ollessa vuoden ikäinen, ja hän muutti isänsä, isosiskonsa ja nuoremman veljensä kanssa pieneen Svegin kauppalaan Pohjois-Ruotsiin.
Mankellin mukaan äidin puuttuminen ei juurikaan vaivannut häntä, sillä hänellä oli hyvä ja läheinen suhde isäänsä. Hän oli kuitenkin yksinäinen lapsi, sillä hänen sisaruksensa viihtyivät keskenään, mutta Henning oli paljon omissa oloissaan. Myöhemmin perhe muutti Boråsiin. Hän tapasi äitinsä ensimmäisen kerran avioeron jälkeen vasta 15-vuotiaana. Sen jälkeen he olivat ystävällisissä väleissä, mutta äiti jäi kuitenkin etäiseksi. Mankellin äiti teki itsemurhan Mankellin ollessa vähän alle 30-vuotias.